Crveni vjetar
Crveni vjetar ili vrbanac je zarazna bolest kod svinja. Uzročnik je bakterija po imenu Erysipelothrix rhusiopathiae, koja se i inače nalazi u organizmu zdravih svinja i to u tonzilama i u jednom dijelu crijeva, a da bi bolest nastala mora pasti opća otpornost organizma za šta su potrebni faktori kao što su velike vrućine, nagle temperaturne promjene, nagle promjene pritiska zraka, svaka promjena hrane, stres toom transporta itd. Iako vrbanac ubrajamo u zarazne bolesti, ne radi se o kontagioznoj zarazi, što znači da ako oboli jedna svinja u uzgoju, ostale svinje mogu i nemoraju oboliti. Od vrbanca, iako rijetko mogu oboljeti i druge životinje, pa i čovjek (česta je profesionalna bolest mesara i veterinara).